  Майя Бывальцева 22-тӥ шуркынмонэ Глаз ёросысь Коротай гуртын туала выль фельдшер-акушер пункт усьтӥзы. Со сярысь Удмуртиысь Тазалыкез утёнъя министерстволэн пресс-службаез ивортэ. Гуртоос та ужрадэз чидатэк витизы. Та дырозь нырысетӥ эмъюрттэт пуэн эстӥськись вуж юртын сётылӥзы. Выль ФАП 208 адямилэсь тазалыксэ чакласа возёз, со пӧлын 29 нылпиос. Шуныт но вӧл-вӧл юртын соос нырысетӥ эмъюрттэт басьтыны, прививкаос пуктыны быгатозы. Эмъюртын туала куронъёслы тупась тӥрлык вань: вирысь холестеринэз ӝог мертан арбери, дефибриллятор, электрокардиограф но мукетыз. Коротай гуртын ФАП пуктыны Удмуртилэн коньдэтысьтыз 4 миллион 600 сюрс манет пала висъязы. Фельдшер-акушер пунктэз усьтонэ элькунысь тазалыкез утёнъя министр Игорь Титов пыриськиз, со гуртъёсын таӵе эмъяськонниосты пуктонлэсь кулэлыксэ пусйиз. Тодэ вайытом, коньывуонысен выль фельдшер-акушер пунктъёсты Дэри, Сьӧлта, Можга, Пичи Пурга ёросъёсын усьтӥзы ни. Вуоно арняе Алнаш ёросын куинь но Дэри ёросын одӥг ФАП усьтыны чакламын.  Ватсалом, 2019-тӥ арез Удмуртиын Тазалыклэн ареныз ялыны малпало. Тегъёс: Тазалык Удмуртия Тазалыкезутёнъяминистерство Глазёрос  